बीमाबाट बाहिर रहेका साढे चार करोड भन्दा बढी मानिसलाई समेटने लक्ष्य अनुसार नै ओबामाले नयाँ कार्यक्रम ल्याएका थिए । नयाँ कार्यक्रम आएपछि झन्डै दुई करोड अमेरिकी बीमा कार्यक्रममा जोडिए । अमेरिकी कंग्रेसमा विवाद बढेपछि ओबामा केयरको मुद्दा सर्वोच्च अदालतमा पुग्यो । चार जना विपक्षमा हुँदाहँुदै पाँच जना न्यायाधीशको बहुमतले कार्यक्रमलाई वैधता दियो । प्रधानन्यायाधीशले नै यस्तो कार्यक्रमको समर्थन गरेको भनी रिपब्लिकन पार्टीका नेताहरुले उनको आलोचनासमेत गरेका थिए ।
